הוועדה המיוחדת לפניות הציבור, כנסת 25, פרוטוקול מספר 45, 2023-12-25 00:00

יצחק פינדרוס: כמעט צוהריים טובים

יצחק פינדרוס:  אנחנו פותחים את הישיבה המיוחדת לפניות הציבור, הישיבה השנייה היום

יצחק פינדרוס:  הנושא היום הוא תהליך הזמנת החדרים בבתי מלון

יצחק פינדרוס:  נושא שכבר קיימנו עליו לדעתי שמונה דיונים כבר, יחד עם ועדת כלכלה

יצחק פינדרוס:  קיבלנו גם את הפנייה של צוות פינוי, של מירב, של צוות פינוי מהיישוב זיקים

יצחק פינדרוס:  קיבלנו את הפנייה של פנינה תמנו שטה לקיים דיון מהיר ולעדכן אותה

יצחק פינדרוס:  היא מהתפילה של הקייסים, בדרך

יצחק פינדרוס:  מירב, בבקשה

מירב הדרי: טוב, אז שלום לכולם

מירב הדרי:  תודה

מירב הדרי:  אני שוב אדגיש ואומר, אני באמת לא חשבתי שנגיע למצב של ועדה בנושא

יצחק פינדרוס: אז תדעי מה הכוח של פנינה תמנו שטה בבניין הזה, בפרט על הוועדה שלנו

מירב הדרי: אני מירב הדרי, חברת ועד מקומי בזיקים בשמונה שנים האחרונות

מירב הדרי:  פעילה בדרך כלל יותר בתחומי שפ"י, איכות הסביבה, תרבות

מירב הדרי:  והיום, מאז שומר חומות אני ראש צוות פינוי במסגרת צח"י

מירב הדרי:  עברנו בעצם את שומר חומות בפינוי לגרנקורט בשייח' ג'ראח ערב יום האדמה

מירב הדרי:  אחר כך פינוי נוסף במגן וחץ במלון שלום, בבית וגן

מירב הדרי:  הצגנו מסקנות

מירב הדרי:  הגשנו כל מיני הצעות, דרישות למועצה, לחוסן

מירב הדרי:  ובעצם בספטמבר כבר הייתה איזה שהיא התקדמות, אחרי ישיבה מחודשת על ההצעות, עם כניסה של מנהל חוסן חדש

מירב הדרי:  ולא הספקנו בכלל להתחיל לדבר על הפינוי הבא

מירב הדרי:  עוד לא הגענו לזה והוא הגיע אלינו

מירב הדרי:       אני לא רוצה למרוח, אני רוצה לקצר ולהגיד שיש הרבה דברים שצריך לדון עליהם

מירב הדרי:  יש לנו בעצם שני שלבים בפינוי: בשבועות הראשונים זה 4/7 מענה לווטסאפים וטלפונים של משפחות מפונות

מירב הדרי:  הטלפון הראשון שאנשים עושים זה אלינו, אליי ואל חברות צוות הפינוי שכל אחת ממוקמת במרכז פינוי נפרד

מירב הדרי:  אנחנו עוסקות רק בפינוי אל מרכזי הפינוי, לא בפינוי עצמאי

מירב הדרי:  זאת אומרת אם בן אדם נוסע להתארח אצל משפחה אני לא יודעת מזה

מירב הדרי:  אני יודעת שהוא מתקשר אליי ומספר לי שהוא צריך חדר

מירב הדרי:  מספר לי את הצרכים, הרבה פעמים זה גם חברים או שכנים שמספרים לי גם מה עבר עליהם ואיזה טלטלות נפשיות ומי נחטף ומי נרצח וכו'

מירב הדרי:  זה פשוט לא הסתיים במשך חודש וחצי

מירב הדרי:       יש לי שלושה ילדים, אני אם חד הורית, כמובן מפונה בעצמי

מירב הדרי:  ויחד עם הצוות המדהים התמודדנו עם זה ביחד והגענו לשלב השני של הפינוי, כמו שאני בעצם קוראת לו

מירב הדרי:  אחרי שהטיפול עבר למשרד התיירות ואחרי שכל המערכות כבר התייצבו במרכזי הפינוי, אם זה חינוך, רווחה, תרבות, בריאות והנהלת קהילה, אבי עושה עבודה מדהימה, אני שמחה לפגוש אותו פה, אבל באמת בהנחיה מגבוה

מירב הדרי:       אני מרגישה שאני סוכנת נסיעות

מירב הדרי:  אני נותנת מענה לבקשות לחדרים לסוף שבוע, חדר באילת, חדר בתל אביב, חדר במעלה החמישה, חדר בדן קיסריה

מירב הדרי:  לפעמים זה פניות שהן רק מישהו שרוצה להתאוורר מהקיבוץ ולפעמים זה חייל מילואים

מירב הדרי:  לפעמים זה נגמר בהצלחה ולפעמים זה נגמר בכישלון צורב, של חייל מילואים שיוצא, מוציאים לו הזמנה, ההזמנה מאושרת, הוא מגיע למלון ואין לו הזמנה והוא חוזר לבית הוריו לישון עם חברה שלו, עם בת הזוג שלו, שגם היא תושבת זיקים, אחרי שהוא לא ראה אותה 30 ומשהו ימים

מירב הדרי:  פשוט כואב הלב

מירב הדרי:       וזה מה שגרם לי להרים טלפון לפנינה, כי אני כבר פניתי למועצה בהקשר הזה ואמרו לי שמשרד התיירות לא מדבר עם תושבים ואני הגעתי למצב שאני לא יכולתי להכיל את הסחבת הזאת

מירב הדרי:  שאם תושב רוצה חדר אז הוא מתקשר אליי, אני מעבירה את ההודעה בווטסאפ למועצה, זה עובר בווטסאפ למשרד התיירות, זה עובר למלון וחוזר חלילה

מירב הדרי:  כל הדבר זה יוצר המון בזבוז משאבים, בזבוז זמן ובלגן

מירב הדרי:  בסוף גם נגמר בזה שחייל מילואים לא מקבל חדר

מירב הדרי:  ויש מלא סיפורים, זה פשוט מה שגרם לי באמת להרים את הטלפון לפנינה

מירב הדרי:       וזהו, זה בגדול הפנייה שלנו כצוות פינוי

מירב הדרי:  לייעל את התהליך הזה עכשיו, בשלב השני לפינוי

מירב הדרי:  אם אפשר להציב נציג טלפוני של משרד התיירות אפילו שיטפל בפניות שהן לא רווחה

מירב הדרי:  שהן לא משהו מיוחד

מירב הדרי:  שהן באמת רק להזמין חדר

מירב הדרי:  זה הדבר הראשון

מירב הדרי:  אני חושבת שמעבר לזה כל מה שקשור בתנאי הפינוי

מירב הדרי:  אם זה שני חדרים למשפחה שיש בה חמש נפשות

מירב הדרי:  כשהנפש החמישית היא חייל מילואים, אני נוקבת בכוונה בשם דניאל נחמיה, שבזכותו זיקים לא נכבשה

מירב הדרי:  יש לי הודעה ששלחתי לאתי, שהיא פשוט ארוכה ומרגשת ומתארת את כל הסיפור

מירב הדרי:       הבן-אדם הזה יוצא לסוף שבוע ולא יכול לקבל חדר בדן קיסריה, כי דן קיסריה שומרים חדרים לאנשים שהם לא מפונים, לפי ההסכם מול משרד התיירות

מירב הדרי:  וצריך לחכות ליום חמישי, כי אי אפשר כי עכשיו יש קבוצה גדולה

מירב הדרי:  וצריך להעביר עוד הודעה שוב בפורמט אחר, בצורת הודעת ווטסאפ כזו או אחרת ועדיין חסר מידע

מירב הדרי:  ובסוף בסוף מקבלים את האישור הנכסף ומקווים שבמוצאי שבת דניאל לא יקבל תשובה שלילית מהקבלה

מירב הדרי:  כל מיני סיפורים כאלה

מירב הדרי:  אז זו הנקודה השנייה שרציתי להעלות

מירב הדרי:  מעבר לתקשורת הישירה מול משרד התיירות, הצורך לתת למשפחות בעלות חמש נפשות שני חדרים

מירב הדרי:  בלי להתחיל לחשב לבן אדם האם הוא נמצא, האם הוא לא

מירב הדרי:       ופה אני מתחברת לנושא שאני יודעת שוועדת הכספים דנה בזה, שיש פה בזבוז אדיר

מירב הדרי:  הרי הבן-אדם לא נמצא שם

מירב הדרי:  וכמוהו לא נמצאים עוד חברי כיתות כוננות ועובדי רפת ועובדי מפעל, שמגיעים רק פעם ב–

מירב הדרי:  עובדי לולים

מירב הדרי:  כל מיני אנשים שפשוט נמצאים בקיבוץ באמצע שבוע ויוצאים באמצע השבוע ללילה או שניים או לסוף שבוע

מירב הדרי:  ויש את הרישום הכפול הזה ואנשים כבר לא יודעים איך לדווח כדי לקבל את הפינוי העצמאי

מירב הדרי:  אז אומרים לנו תעשו כל פעם צ'ק אאוט, ובכל צ'ק אאוט אתה צריך לקבל אסמכתה ואת האסמכתה הזאת כל פעם להעלות לאתר של ביטוח לאומי כדי שיאשרו לך את טופס הערעור

מירב הדרי:       כל הדבר הזה יכול להיות הרבה יותר יעיל

מירב הדרי:  לצורך העניין, דוגמה: כשאני מזמינה טיפול לרכב ליסינג, וזה לא משנה אני עכשיו מפונה והרכב שלי מהרץ ואני רגילה לטפל בבאר שבע

מירב הדרי:  שלוש ארבע הודעות ווטסאפ נקבע לי טיפול במוסך בנתניה ויבואו לקחת לי את הרכב ויביאו לי רכב חלופי

מירב הדרי:  למה זה לא יכול להיות ככה עם החדרים? זה בעצם הדבר הנוסף

קרן זילברמן: משרד התיירות אחראי על פינוי של 100,000

קרן זילברמן:  אנחנו עובדים מול עשרות רשויות שפונו

קרן זילברמן:  שיטת העבודה שאנחנו הגדרנו זה שיש POC לכל מועצה והתקשורת היא בין נציג המועצה לנציג המשרד

קרן זילברמן:  בדרך כלל, ברוב הרשויות הן מרוצות מזה וזה עובד מצוין

קרן זילברמן:  וודאי שיש מידי פעם תקלות, כי כאשר מטפלים בעשרות אלפי פניות יש כמה פניות שהן לא יוצאות על הצד הטוב ביותר

קרן זילברמן:       אני לא מכירה שהתקבלה פנייה במשרד התיירות מצד חוף אשקלון שאומר השיטה הזאת לא נוחה לנו, אנחנו מבקשים לעבוד בתהליך אחר או שמציף בעיות ספציפיות ולא מקבל עליהם פתרון

קרן זילברמן:  אני כן יכולה להגיד שלא מול כל הרשויות אנחנו עובדים בדיוק באותה שיטת עבודה

קרן זילברמן:  אני הייתי POC של אשקלון

קרן זילברמן:  עם אשקלון עבדנו בתהליך מסוים, כי היו לה גם החלטות ממשלה שונות והתייחסו רק לרווחה

קרן זילברמן:  אנחנו כן יודעים, כל אחד מה-POC כן יודע לבנות תהליך עבודה שבסוף נוח לו

קרן זילברמן:  יש כאלה שנוח להם בווטסאפ ויש כאלה שנוח להם במייל ויש כאלה שרוצים טבלת אקסל מרכזת ויש כאלה שאקסל מבלבל אותם

קרן זילברמן:  מייצרים תהליכי עבודה

קרן זילברמן:       זה נכון שעל כל יציאה וכניסה צריך להיות מייל למלון ואני לא יודעת איך פותרים את זה, כי המלון צריך לקבל תשלום רק על הלילות ששהו

קרן זילברמן:  וכדי שנוכל לשלם לו רק על הלילות ששהו אז חייבים לעשות צ'ק אאוט

קרן זילברמן:  ואם התושב רוצה על הלילות שהוא שהה במלון שמדינה תשלם את השהות ועל הלילות שהוא לא שהה לקבל את הפיצוי של הביטוח הלאומי, אז הוא חייב לעשות את הצ'ק אין וצ'ק אאוט

קרן זילברמן:  אבל אני אומרת שאם הייתה מגיעה אלינו פנייה ספציפית על הדבר הזה, גם אותה אפשר לפתור

קרן זילברמן:  ומשרד התיירות כל הזמן, כל כמה ימים מעדכן הנחיות למלונאים, מעדכן הנחיות לרשויות

קרן זילברמן:  והרבה מאוד בעיות שהיו לפני חודש לא קיימות עכשיו

קרן זילברמן:       לעניין חלוקת החדרים: ב-13 בנובמבר יצאה הנחיה של משרד התיירות לבתי המלון, חמישה אנשים ומעלה חייב להיות בשני חדרים

קרן זילברמן:  חיילים שחוזרים לסוף שבוע הנחיית משרד התיירות שהם יכולים לקבל סינגל

מירב הדרי: באיזה תאריך אנחנו היום?     

קרן זילברמן: 20 וכמה בדצמבר

מירב הדרי: משפחת לסלו קיבלה ביום חמישי חדר

מירב הדרי:  משפחת נחמיה ביום, שבוע לפני

קרן זילברמן: שמעי, אני לא מתווכחת

יצחק פינדרוס: לא, היא לא התווכחה על הנתון

יצחק פינדרוס:  היא מנסה רק להגיד מהן ההנחיות כרגע

יצחק פינדרוס:  אנחנו ננסה להבין איפה הבעיה

קרן זילברמן: משרד התיירות מהר מאוד הבין שזה לא נופש של כמה ימים, אלא שהות של חודשים וצריך לתת לאנשים את התנאים שאפשר גם לחיות בהם

קרן זילברמן:  וההנחיה הייתה שחמש נפשות ומעל הזה שני חדרים

קרן זילברמן:  ואם יש ילד מעל גיל 12 הוא לא נמצא בחדר הורים, הוא נמצא בחדר נפרד

קרן זילברמן:  ובתי המלון בדרך כלל מכבדים את זה

קרן זילברמן:  כשהם לא מכבדים ומגיעות אלינו פניות ספציפיות - - -     

יצחק פינדרוס: אני רוצה אולי להבין, כי יכול להיות, אנחנו פשוט קיימנו אין ספור דיונים על מלונות ואני חושב שגם את היית כבר בדיונים קודמים שלנו

יצחק פינדרוס:  קיימנו אין ספור דיונים

יצחק פינדרוס:  אני מנסה להבין, כשאת אומרת שדן קיסריה אומרת שיש להם קבוצות, זה קבוצות של משרד התיירות או קבוצות שלהם פרטיות?      

מירב הדרי: שלהן

יצחק פינדרוס: אה, שלהן פרטיות

מירב הדרי: כן

מירב הדרי:  ביקשנו להכניס הזמנה

יצחק פינדרוס: נו, זה בעיה בהתנהלות מול המלון

מירב הדרי: התשובה שקיבלתי מהמועצה הייתה שכרגע הם לא יתעסקו עם זה, כי הם עסוקים בקליטה של קבוצה גדולה

יצחק פינדרוס: של מי?     

מירב הדרי: דן קיסריה, של לא מפונים

יצחק פינדרוס: אה, קיסריה

מירב הדרי: דן קיסריה, כן

מירב הדרי:  עכשיו, התשובות מתקבלות ממשרד התיירות

מירב הדרי:  להגיד שזה תשובות שהמועצה נותנת זה לא נכון, כי גם המועצה לא מדברת עם המלונות

מירב הדרי:  ואותו דבר לגבי החדרים, הפיצול של החדרים – זה תשובות שאנחנו מקבלים מנירה

מירב הדרי:  אני לא יודעת אם את מכירה אותה

קרן זילברמן: ודאי שאני מכירה אותה

מירב הדרי: אז אלה תשובות שנירה מעבירה ויש לי התכתבויות עם אבי

מירב הדרי:  וחבל שאבי לא פה כדי לתת את דעתה

מירב הדרי:  אבל את אומרת שגם ההתנהלות בווטסאפ לצורך העניין זו בעיה שלנו, של חוף אשקלון, וזו לא השיטה

קרן זילברמן: לא, אני לא אומרת שזו בעיה

מירב הדרי: לא, את אומרת שזו לא השיטה שמשרד התיירות בחר לפעול בה

קרן זילברמן: לא, אני לא אמרתי את זה

קרן זילברמן:  השיטה שמשרד התיירות בחר לפעול בה זה שרק משרד התיירות מוציא אישורים לבתי המלון

קרן זילברמן:  כדי לתת מענה לרשויות מינו POC לכל רשות

קרן זילברמן:  ה-POC אמור לייצר תהליך עבודה שעובד עם הרשות שלו

קרן זילברמן:  ולא לכל הרשויות מתאים אותו דבר

קרן זילברמן:  אז אין לנו ספר נהלים שאומר שאנחנו מוכנים לעבוד רק בשיטה הזאת, אלא דווקא אנחנו פתוחים וכל POC עם המועצה שהוא עובד מולה, עם המורכבות שלה

קרן זילברמן:  כי שלומי וקריית שמונה זה לא כמו קיבוצים או מושבים שהם מאוד מאוגדים ומאוד מסודרים

קרן זילברמן:  אז יש מקום לשיח ויש מקום לפתרונות נקודתיים

קרן זילברמן:  אני פשוט לא מכירה שעלו אצלנו טענות שיש איזה שהיא בעיה מיוחדת בחוף אשקלון

קרן זילברמן:       אני רוצה להגיד עוד מילה על דן קיסריה, או, לא משנה, בכלל על בתי המלון

קרן זילברמן:  בתי המלון לא ששים לתת חדרים נוספים

קרן זילברמן:  אבל אם בית מלון לא מקיים את ההנחיה שלנו, שיצאה לכל בתי המלון מה צריכה להיות חלוקת החדרים, מה הכללים לתת חדר נוסף

קרן זילברמן:  ברגע שפונים אלינו אנחנו מנהלים דו שיח עם בתי המלון ומשרד רוה"מ שם נציגים בבתי המלון, נציגי הממשלה

קרן זילברמן:  אני מקבלת עשרות פניות כאלה

קרן זילברמן:  וכל פעם שאני מריחה שבית מלון לא מקיים משהו מתנאי ההסכם אני מתקשרת, בשיחת טלפון נעימה ויותר סמכותית פותרת את הבעיה ב-95%

מירב הדרי: אשמח לקבל את זה קודם כול כדי להפיץ

קרן זילברמן: אז אם יש בעיה עם בתי המלון והם לא מיישמים צריך להציף את זה מולנו

קרן זילברמן:  המשנה למנכ"ל אחראי לטפל מול בתי המלון בבעיות

קרן זילברמן:  ויש כל מיני סוגים של בעיות

קרן זילברמן:  שבתי מלון לא נותנים את שלוש הארוחות, או לא מכינים כריכים לבית ספר

קרן זילברמן:  והכול בסוף אם מציפים אלינו זה גם נפתר

מירב הדרי: קיבלתי תשובה שמשרד התיירות לא מדברים עם תושבים

מירב הדרי:  זה נכון?     

קרן זילברמן: כן

קרן זילברמן:  אני יכולה להגיד לך שאני כן מדברת עם תושבים, כי הייתה תקלה והטלפון שלי נמצא בערך אצל כל תושבי אשקלון

קרן זילברמן:  ואין לי חיים

קרן זילברמן:  אני מקבלת ווטסאפים ב-3:00, שיחות טלפון ב-24:00

קרן זילברמן:  אנשים אובססיביים שמתקשרים 12 פעמים ביום על אותו עניין

קרן זילברמן:  אין לי, אני כאילו הפסקתי לענות לחלק מהטלפונים כי אני לא מצליחה לעמוד בזה

קרן זילברמן:  אז אי אפשר שהניידים שלנו יסתובבו אצל זה

קרן זילברמן:  וגם נשמע לי מאוד נכון שרשות מקומית תרכז את הצרכים של התושבים שלה

קרן זילברמן:  ואם בן אדם אחד לא מספיק אז צריך לראות איך בונים מערך כזה

קרן זילברמן:  ואם זה לא עובד בשום אופן, אז אפשר לקיים איתנו דיון ונציע פתרונות

קרן זילברמן:  אנחנו נחשוב בסוף על מנגנון שעובד

יצחק פינדרוס: יש כאן מישהו בזום ממועצה אזורית חוף אשקלון?      

אבי מצויינים: שלום

יצחק פינדרוס: בבקשה, מועצה אזורית חוף אשקלון

אבי מצויינים: שמי אבי, אבי מצויינים, אני מנהלת את מערך הפינוי במועצה ומתנהלת מול היישובים של 0 עד 7 ק"מ מהיום הראשון של המלחמה

אבי מצויינים:  נמצא איתנו גם רונן צפריר, שהוא מנהל מרכז חוסן

יצחק פינדרוס: הנושא שעלה פה בעצם זה שחיילי מילואים או שינויים בחדרים, לא מצליחים להגיע להסדר מול דן קיסריה

יצחק פינדרוס:  האם את מכירה את הנושא הזה? איפה זה נמצא? אנחנו נשמח לשמוע

אבי מצויינים: משהו שחשוב רגע להגיד, אנחנו מודעים שההתנהלות מול דן קיסריה היא מורכבת והיא פרובלמטית

אבי מצויינים:  המלון לעומת מלונות אחרים מאוד מאוד נוקשה בהתנהלות שלו

אבי מצויינים:  אבל בסופו של דבר, אנחנו מקבלים את הדברים

אבי מצויינים:  כן יש בעיות של הוספת חדרים או פניות של חדרים, בגלל שיש שם עוד אנשים פרטיים שהם מוכרים להם את החדרים

אבי מצויינים:  ששוב, אין לי לא לי בטוח, אין איזה שהיא יכולת להפעיל לחץ על הנושא הזה

יצחק פינדרוס: אתם הצפתם את זה מול משרד התיירות?     

אבי מצויינים: כן

אבי מצויינים:  משרד התיירות יודע

אבי מצויינים:  חשוב לי להגיד משהו, העבודה מול משרד התיירות היא עבודה של שותפות, עבודה טובה

אבי מצויינים:  המענה הוא באמת מסביב לשעון, עם רגישות, עם תשומת לב

אבי מצויינים:  זה משהו שמאוד חשוב לי להגיד בוועדה הזאת

אבי מצויינים:  אנחנו מתנהלים סביב לשעון מאז ה-7 באוקטובר ואנחנו באמת מקבלים מענים לאורך כל הדרך

אבי מצויינים:  וכן, אנחנו בני אדם ויש תקלות וגם התקלות נענות, חשוב להגיד את זה

אבי מצויינים:  גם, בכל שעה התקלות נענות ואנחנו נותנים את המענה המיטבי כמה שניתן

אבי מצויינים:       אני יכולה להבין את המורכבות של נושא של חיילים, של כיתות כוננות

אבי מצויינים:  אנחנו מתעסקים בזה מידי יום, במיוחד בתקופה הזאת, אחרי שהדברים פחות או יותר התייצבו

אבי מצויינים:  שצריכים להכניס אותם, צריכים להוציא אותם, אתה כל הזמן בפינג פונג הזה

אבי מצויינים:  וחשוב להבין גם שעם כל המתווה פיצוי של אותם אנשים שהתפנו באופן עצמאי יצר מעמסה מאוד מאוד גדולה על המערכת

אבי מצויינים:  אפשר להבין את הרצון של המדינה, אבל בסופו של יום זה גם גרם לפיצול הקהילות

אבי מצויינים:  למצב שאנחנו נמצאים היום במצב ש-50% מהתושבים שלנו המפונים נמצאים במקומות מפוזרים ברחבי הארץ בפינוי עצמאי

אבי מצויינים:  ובעצם המענה הטיפולי, הרווחתי, חברתי, נפגע לגמרי

אבי מצויינים:  אז אנחנו באתגרים רבים

אבי מצויינים:  והיום הנקודה היא ש-50% מתושבי חוף אשקלון לא נמצאים במלונות, הם נמצאים בפינוי עצמאי

יצחק פינדרוס: טוב, תודה

יצחק פינדרוס:  התאחדות המלונות

יצחק פינדרוס:  רומי?      

רומי גורודיסקי: אני אתכם

רומי גורודיסקי:  בוקר טוב

יצחק פינדרוס: בוקר טוב, היית איתנו בדיון בזום עד כה והצלחת לשמוע?     

רומי גורודיסקי: כן

יצחק פינדרוס: בעצם עולה פה טענה שאני בסוף מכל המילים וכולם עובדים בשיתוף פעולה ועובדים יומם ולילה ועובדים מה-7 באוקטובר ולא מדירים שינה לעיניהם והכול בסדר

יצחק פינדרוס:  בסוף אם אזקק את הדיון יש כנראה בעיה כלשהיא מול מלון דן קיסריה

יצחק פינדרוס:  בעיקר לחברי כיתות כוננות ואנשי מילואים שחוזרים

יצחק פינדרוס:  בסופו של דבר, אם אני מנסה לנקז את כל זה וכולם עובדים ויש מנהלים וזה בסדר

יצחק פינדרוס:  האם אתם מודעים לנושא הזה מול דן קיסריה שבסופו של דבר יש איזה שהיא מצוקת חדרים מול אנשי מילואים שחוזרים

רומי גורודיסקי: לא, אני לא מודעת לזה

רומי גורודיסקי:  יחד עם זאת, אני מוכנה לבדוק את זה בשמחה רבה

רומי גורודיסקי:  לגבי חוף אשקלון אני רוצה לומר שמי שטיפל בחוף אשקלון, הם לא קיבלו אישורים

רומי גורודיסקי:  ואני פתחתי את החמ"ל יחד עם משרד התיירות

רומי גורודיסקי:  אני יודעת שרווחת אשקלון כן קיבלו מענה ובמשרד התיירות יש בחורה בשם קרן זילברמן שהיא טיפלה אישית, כאשר היא קיבלה את הפניות מהרווחה ואני שיבצתי אותם לחדרים

יצחק פינדרוס: היא כאן

רומי גורודיסקי: לעניין דן קיסריה אני בשמחה אבדוק את זה ואני אחזור אליכם עם תשובה מסודרת

קרן זילברמן: היא מתכוונת לאשקלון?     

מירב הדרי: לאשקלון היא התכוונה

יצחק פינדרוס: טוב, תודה

יצחק פינדרוס:  אני חושב שכולנו הבנו בסוף שמול באמת ההתנהלות של רוב המלונות ומנהלי המלונות, שהיו באמת, הרגישו חלק ממשימה לאומית

יצחק פינדרוס:  כנראה, ואני אומר את זה כמי שהיה, עברתי דיונים גם בוועדת כלכלה וגם פה דיונים על המלונות וגם בדיונים במעבר בין רח"ל למשרד התיירות וגם במעבר בין משרד התיירות עם ביטוח לאומי עם הניירות, עם מערכת המחשוב, מערכת הפרטים והכול

יצחק פינדרוס:  עברתי את כל הדבר הזה

יצחק פינדרוס:  מסתבר, אני אומר את זה בזהירות, שיש כנראה בעיה נקודתית מול מלון מסוים

יצחק פינדרוס:  אז אני מבקש גם ממשרד התיירות וגם מהתאחדות בעלי המלונות לעדכן אותה, לעדכן את הוועדה, את מנהלת הוועדה

יצחק פינדרוס:  להגיע לפתרון

יצחק פינדרוס:       אני מסכים, גם ככה להיות מפונה במלון זה לא הדבר הכי נוח ונחמד

יצחק פינדרוס:  גם ככה כל המציאות הזאת היא לא מציאות סבירה

יצחק פינדרוס:  בטח צריך להיות איזה שהוא פתרון לאנשים מילואים שחוזרים הביתה

יצחק פינדרוס:  כנראה שאין את זה מלונות אחרים

יצחק פינדרוס:  אני גם מרגיש שזה עובד ואנחנו ראינו את זה גם בסיורים אצלנו

יצחק פינדרוס:  מנהלי המלונות רתומים ונמצאים בפנים והחמ"ל של משרד התיירות מכיר את זה ורואה את זה

יצחק פינדרוס:  וכנראה שיש פה בעיה נקודתית של מישהו שמנסה פה למכור חדרים על הדרך

יצחק פינדרוס:       צריך פשוט לשבת איתו ולהגיע איתו לאיזה שהיא הבנה, כי בסוף אתה לא יכול להגיד לאיש מילואים אין לך לאן לחזור בסוף שבוע

יצחק פינדרוס:  באיזה אפטר שאתה מקבל 24 שעות אין לך לאן לחזור

יצחק פינדרוס:  זה דבר שהוא בלתי מתקבל על הדעת, גם כמדינה

יצחק פינדרוס:  ומנהל המלון שלהערכתי לא היה מקבל קליינטורה באוקטובר-נובמבר ומילא את המלון והוא מתחיל להרגיש קצת יותר בנוח

יצחק פינדרוס:  וגם היום הוא לא היה ממלא את המלון

יצחק פינדרוס:  הרי רוב המלון בסוף זה המפונים

יצחק פינדרוס:  אז עם כל הכבוד, צריך איזה שהוא מקום

יצחק פינדרוס:  אני מקווה שהדבר הזה אנחנו נשמח לקבל תשובות

יצחק פינדרוס:  גם תעשו את הבדיקה שלכם

רומי גורודיסקי: אפשר להוסיף משפט?      

יצחק פינדרוס: בהחלט

רומי גורודיסקי: תודה

רומי גורודיסקי:  אני רוצה להגיד לך שאני באופן אישי דואגת לחיילים בתרומה, ללא תשלום, במלונות, להתארח

רומי גורודיסקי:  אם זה חיילים שמגיעים ממילואים או להתרעננות או פצועים שמגיעים משיבא

רומי גורודיסקי:  או באמת, כל הנושאים האלה, יש דלת פתוחה, ללא תשלום, ללא סבסוד של המדינה והמלונות מקבלים

יצחק פינדרוס: רומי, התחלתי את הדברים שלי, אני אמרתי את זה גם להתאחדות המלונות

רומי גורודיסקי: אנחנו נמצאים לתת לכם את זה

יצחק פינדרוס: אני אמרתי, התחלתי את דבריי

יצחק פינדרוס:  אני לא שופך את התינוק עם המים ואמרתי את זה, ההתנהלות של 90% ממנהלי המלונות, בעלי המלונות, בשלושה חודשים האחרונים ראויים לכל שבח וכל צל"ש אפשרי

יצחק פינדרוס:  באמת, עשו עבודה מדהימה

יצחק פינדרוס:  אנשים פתחו את המלונות שלהם ובאמת עבדו יומם ולילה

יצחק פינדרוס:  ואני לא אמרתי את זה לשם הקלישאה, אמרתי את זה גם בוועדות קומות

יצחק פינדרוס:  חד משמעית

יצחק פינדרוס:       כנראה, יכול להיות, שיש אפשרות שאחוז קטן מבעלי המלונות אולי קצת מעגל פינות

יצחק פינדרוס:  בסדר? אני אומר את זה בזהירות

יצחק פינדרוס:  עלתה פה בעיה

יצחק פינדרוס:  הבנתי גם ממועצה אזורית אשכול שהם גם מודעים לדבר הזה

יצחק פינדרוס:  הם טוענים שהם גם העלו את זה למעלה

יצחק פינדרוס:  אז לכן אני מבקש, גם בדיקה שלכם, גם בדיקה של משרד התיירות

יצחק פינדרוס:  ואמרתי, אמרתי את זה גם למנהל התאחדות המלונות היה אצלי

יצחק פינדרוס:  אמרתי לו את זה ואמרתי את זה גם פה בוועדה

יצחק פינדרוס:  זה לא סוד

יצחק פינדרוס:  להיכנס, כן, לקלאב הוטל אילת ולראות מנהל מלון שפתח את המלון שלו בלי שמות, כלי כלום, בלי תעודות זהות, בלי בגדים

יצחק פינדרוס:  דאג לכולם להכול

יצחק פינדרוס:  אנשים שהגיעו בלי כלום ועשו את הדבר הזה

יצחק פינדרוס:  וראינו את זה בעוד עשרות מלונות: בים המלח, באילת, בירושלים, במטה יהודה

יצחק פינדרוס:  כנראה שיש מקרים שהם לא כאלה ולכן אני מציע והוועדה מבקשת לבדוק

יצחק פינדרוס:  לחזור אל מנהלת הוועדה

יצחק פינדרוס:  אנחנו נשמח לדעת את התשובות

יצחק פינדרוס:       כן, מירב, את רוצה לסכם לפני שאני מסכם את הדיון? בבקשה

מירב הדרי: להתאגדות המלונות

מירב הדרי:  קודם כול, אם אפשר, אם יש איזה שהוא איסור שמונע מהמלונות להעביר לצוותי צח"י רשימה של אורחים במלון, מנותחים

מירב הדרי:  הרי אנחנו כצח"י מחויבים לדעת איפה התושבים נמצאים בכל רגע

מירב הדרי:  בתור מתנדבים זה מאוד קשה להרים טלפון פעם בשבוע

מירב הדרי:  הרבה יותר קל זה לקבל רשימה מהמלון שאומרת איפה כל תושב נמצא

מירב הדרי:  זיקים זה גם קיבוץ שיתופי, יש לזה השלכות כלכליות על חלק מחברי הקיבוץ ועל הנהלת הקיבוץ

מירב הדרי:  אנחנו חייבים את הרשימות האלה מעודכנות בצורה של פעם בשבוע, פעם בשבועיים בתקופה הזאת, כדי שנוכל להמשיך לנהל את הקהילה שלנו

מירב הדרי:  אין לנו דרך אחרת

מירב הדרי:  אי אפשר לשים אנשים על טלפונים

מירב הדרי:  זו בקשה אחת

מירב הדרי:       עוד הערה, שיכול להיות שזה כבר מיושם, אבל טופס הקליטה שבהתחלה ביקשנו עוד ממגן וחץ שיעבירו לנו אותו כדי שנוכל למלא את הפרטים שבאמת המלון צריך

מירב הדרי:  ואחר כך היה צריך עוד מידע כמו גיל הילדים ותאריכי לידה, גם לצורכי המלון

מירב הדרי:  כי מה שילד בשבילנו הוא לא ילד בשביל מלון מסוים או בשביל מלון אחר

מירב הדרי:  את טופס הקליטה הזה אם אפשר שהוא יהיה אחיד לכל המלונות, למצב של פינוי

מירב הדרי:  שיופץ מראש ושיהיה לנו את זה מוכן לכל האוכלוסייה

מירב הדרי:  היום השתדרגנו, אנחנו עובדים ב-"Monday" יש לנו את כל הנתונים

מירב הדרי:  אנחנו רק רוצים לתחזק את זה ולא לייצר את זה כל פעם מחדש

מירב הדרי:  אז זה באמת משהו שאפשר להשיג רק מהמלונות

יצחק פינדרוס: רצית להוסיף משהו, קרן

קרן זילברמן: שני דברים

רומי גורודיסקי: מירב, אין בעיה

רומי גורודיסקי:  בשמחה

רומי גורודיסקי:  ודרך אגב, יש את כל הנתונים

רומי גורודיסקי:  אני מחזיקה עכשיו את זה לפניי

רומי גורודיסקי:  את כל הנתונים

רומי גורודיסקי:  אני קיבלתי את זה ממשרד התיירות

רומי גורודיסקי:  אנחנו ומשרד התיירות עובדים בשיתוף פעולה, יש את כל הנתונים

רומי גורודיסקי:  אני אשמח מאוד מאוד אחרי הישיבה להיות איתך בקשר ולסייע בכל עניין

מירב הדרי: תודה

יצחק פינדרוס: תודה

יצחק פינדרוס:  כן, קרן

קרן זילברמן: אמרת בדברים הראשונים שלך שהמלון מחויב לשמור חדרים למשרד התיירות

קרן זילברמן:  אין דבר כזה

קרן זילברמן:  הזכרת משהו שמלון דן כרמל אומר לכם שהוא צריך לשמור איזה שהם חדרים

מירב הדרי: לא, שהוא שומר לאנשים שהם אורחים רגילים

יצחק פינדרוס: לא, לפרטיים

קרן זילברמן: לאורחים רגילים

מירב הדרי: כן, זה 20%-80%

קרן זילברמן: כי הוא לא - - - לשמור למשרד התיירות

קרן זילברמן:  על עניין של לא להעביר רשימות, המשרדים, אנחנו מנועים מלהעביר, כי זה רשימות עם שמות ותעודות זהות

מירב הדרי: יש לנו אותם

מירב הדרי:  אנחנו סיפקנו לכם את השמות ואת תעודות הזהות

קרן זילברמן: אנחנו יודעים

קרן זילברמן:  אבל ההנחיה של מערך הדיגיטל ולא יודעת מה זה שאסור לנו להעביר

מירב הדרי: אז אנחנו אמורים להמשיך לאסוף נתונים ולספק לכם אותם ואיפה האיזון החוזר? אנחנו, אתם עובדים מול הרשות המקומית

מירב הדרי:  אני ועד מקומי, אני נציגת הרשות המקומית ביישוב

מירב הדרי:  יש לי תפקידים, יש לי אחריות גם חוקית

מירב הדרי:  איפה התפקיד, איפה אתם נותנים לי את האינפורמציה שאני מבקשת אותה? אני כל הזמן מזרימה

מירב הדרי:  יש לי עשרות אקסלים, צרכים מבחינת, באיזה חודש את, מתי את מפסיקה להניק? איזה מטרנה את צריכה

מירב הדרי:  אוקיי? כל מי שביקש נתונים קיבל

מירב הדרי:  עשינו אלפי Docs ו-Forms

מירב הדרי:  איפה העזרה שלכם לצח"י שלנו? למה אנחנו לא יכולים לקבל רשימה של תושבים מעודכנת? ביקשנו את זה עוד במאי

מירב הדרי:  ביקשנו במאי

קרן זילברמן: אני חושבת שלבתי המלון אין מניעה לתת לכם

מירב הדרי: אני לא מדברת על בתי המלון ולא משרד התיירות

קרן זילברמן: ההנחיה של מערך הדיגיטל שאסור לנו להוציא את הרשימות

מירב הדרי: יש לנו רשימה של תושבים שקיבלו חדרים

מירב הדרי:  אני יודעת על אנשים שהם גרים בתל אביב, אבל נעים להם להתפנות עכשיו גם כל זיקים למלונות

מירב הדרי:  למה? למה זה צריך להיות ככה

מירב הדרי:  זה משגע אותי ברמה אישית

יצחק פינדרוס: טוב, רצית להוסיף משהו

יצחק פינדרוס:  רק רצית לשאול על החדרים? מה שהיא התכוונה חדרים אני הבנתי מיד

יצחק פינדרוס:  הוא שומר את זה לקליינטורה פרטית ושיווק החוצה

יצחק פינדרוס:       אני מסכם שוב את מה שאמרתי

יצחק פינדרוס:  אני מבקש גם מהתאחדות המלונות וגם משרד התיירות לבדוק ספציפית את ההתנהלות מול דן קיסריה

יצחק פינדרוס:  האם באמת כמו שאמרתם הוא שומר את אחוז החדרים שהוא צריך לשמור מול משרד התיירות

יצחק פינדרוס:  האם הוא עומד בתנאים?      וגם צריך להסביר לו שאנחנו נמצאים במצב מלחמה ולא יכול להיות מצב של אנשי מילואים שחוזרים הביתה, פה צריך גם common sense עם כל הכבוד לנהלים וכל הכבוד לזה

יצחק פינדרוס:  זה עובד דו צדדי

יצחק פינדרוס:  ואם מלון דן קיסריה רצה להיות חלק מהעניין הזה – ואין לי ספק שהוא גם יעמוד בתור כשיבקשו כסף עבור שיקום המלון, הוא יעמוד בתור כשיבקשו כסף לפיצויים – אז נא לעמוד בתור בשירות למען חיילי המילואים

יצחק פינדרוס:  תודה רבה